1937 йылғы Конституция республикала дәүләт власының яңы юғары органын раҫлай — бер палатанан торған РФСР-ҙың Юғары Советы. Яңы орган 18 йәштән өлкәнерәк граждандарҙың дөйөм, тиң һәм йәшерен тауыш биреү ваҡытында тура һайлау хоҡуғы нигеҙендә, есем, дин һәм милләт айырмаһыҙ, дүрт йыллыҡ срокка һайлана. Юғары Совет закондар ҡабул итә, һалымдарҙың күләмен һәм пошлиналарын билдәләй, дәүләт бюджетын ҡабул итә. Халыҡ-ара килешеүҙәрҙең ратификацияһы һәм денонсацияһы — СССР-ҙың Юғары Советының, ә дәүләт займдарын булдырыу СССР-ҙың Юғары Советы Президиумының ҡарамағында була. Юғары Советтың ултырыштарын Юғары Советтың Рәйесе алып бара (уның һигеҙ урынбаҫары була).